Μεταδημότευση ενηλίκου, προκειμένου να αποκτήσει την αρχική δημοτικότητα
Μεταδημότευση ενηλίκου για την ανάκτηση της αρχικής δημοτικότητας του ιδίου ή των γονέων του
Αίτηση για μεταδημότευση στον Δήμο αρχικής εγγραφής του ιδίου ή των γονέων
Η αίτηση κατατίθεται στον προς μεταδημότευση Δήμο ή σε οποιοδήποτε ΚΕΠ. Παρέχεται επίσης και μέσω myKEPlive. * Το έντυπο της αίτησης παρέχεται από την υπηρεσία.
Κατάθεση από τον αιτούντα (δια ζώσης ή ταχυδρομικά)
Η χρήση του δικαιώματος ανάκτησης της αρχικής δημοτικότητας αφορά στον Δήμο, στα δημοτολόγια του οποίου ο ενδιαφερόμενος ήταν εγγεγραμμένος κατά τη γέννησή του, ο ίδιος ή οι γονείς του.
Η μεταδημότευση αφορά μόνο Έλληνες Πολίτες.
Η χρήση του δικαιώματος ανάκτησης της αρχικής δημοτικότητας, θα πρέπει να γίνεται για πρώτη και μοναδική φορά. *Σε περίπτωση που έχει ήδη γίνει χρήση του δικαιώματός ανάκτησης της αρχικής δημοτικότητας, η επανεγγραφή στον Δήμο καταγωγής πραγματοποιείται με την προσκόμιση βεβαίωσης μονίμου κατοικίας, σύμφωνα με το άρθρο 279 του ν. 3463/2006, όπως αυτό αντικαταστάθηκε από το άρθρο 188 του νόμου 4764/2020 ΦΕΚ (256/Α) και στη συνέχεια τροποποιήθηκε με το Ν. 5027/2023 (ΦΕΚ 48/Α) Άρθρα 43.
Για την υποβολή αίτησης ψηφιακά μέσω της ενιαίας Ψηφιακής Πύλης Δημόσιας Διοίκησης (ΕΨΠ -gov.gr) απαιτείται η χρήση των προσωπικών κωδικών taxisnet. Για τη χρήση των ψηφιακών καναλιών εξυπηρέτησης της διαδικασίας (myKEPlive), απαιτείται η κατοχή και χρήση κωδικών-διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης (κωδικοί TAXISnet).
Η διαδικασία αφορά στη μεταδημότευση ενηλίκου, προκειμένου να αποκτήσει την αρχική δημοτικότητα. Μέσω αυτής της διαδικασίας, ενήλικες ημεδαποί, με ενεργή εγγραφή σε Δήμο της επικράτειας, έχουν τη δυνατότητα να υποβάλλουν αίτηση για μεταφορά των εκλογικών τους δικαιωμάτων και άνοιγμα νέας μερίδας, στο Δήμο της αρχικής εγγραφής τους κατά τη γέννηση των ιδίων ή των γονιών τους.
Υπεύθυνη δήλωση στην οποία δηλώνεται η εφάπαξ χρήση της δυνατότητας αυτής. Η διαδικασία αφορά στην έκδοση ηλεκτρονικής υπεύθυνης δήλωσης από τον ενδιαφερόμενο, χωρίς να απαιτείται επίσκεψη σε κατάστημα διοικητικής αρχής ή ΚΕΠ. Μπορείτε να μπείτε στην υπηρεσία έκδοσης της ηλεκτρονικής υπεύθυνης δήλωσης με τους εξής δύο (2) τρόπους: α) με τoυς προσωπικούς σας κωδικούς web banking σε μία από τις διαθέσιμες τράπεζες ή β) με τους προσωπικούς σας κωδικούς πρόσβασης στο TAXISnet (αφού πρώτα μπείτε μία φορά με τους κωδικούς web banking, για να επιβεβαιώσετε τον αριθμό του κινητού σας τηλεφώνου). Στη συνέχεια, θα λάβετε κωδικούς επιβεβαίωσης με SMS στο κινητό σας. Η ηλεκτρονική υπεύθυνη δήλωση που θα εκδώσετε είναι νομικά ισοδύναμη με υπεύθυνη δήλωση που φέρει το γνήσιο της υπογραφής και μπορείτε είτε να την αποστείλετε ηλεκτρονικά, είτε να την εκτυπώσετε και να την καταθέσετε σε δημόσια υπηρεσία. Παράλληλα διατηρείται το δικαίωμα του πολίτη να υπογράφει φυσικά το έντυπο της Υπεύθυνης Δήλωσης του ν. 1599/86 (άρθρο 8) και να το καταθέτει σε αρμόδια υπηρεσία, ως δικαιολογητικό, για υπόθεσή του.
Η διαδικασία αφορά στην έκδοση πιστοποιητικού οικογενειακής κατάστασης από το Δημοτολόγιο, όπου ο πολίτης διατηρεί την οικογενειακή μερίδα του. Για τη χορήγηση του πιστοποιητικού ο ενδιαφερόμενος δύναται: α) να απευθυνθεί στον Δήμο που είναι εγγεγραμμένος, β) να απευθυνθεί στα Κέντρα Εξυπηρέτησης Πολιτών (ΚΕΠ), γ) μέσω του www.gov.gr και με τη χρήση κωδικών TaxisNet να το εκδώσει ψηφιακά.
Η διαδικασία αφορά στη χορήγηση αντιγράφου ή αποσπάσματος της Ληξιαρχικής Πράξης Γάμου, η οποία προϋποθέτει την καταχώριση του γεγονότος του θρησκευτικού ή πολιτικού γάμου στο Ληξιαρχείο του Δήμου που πραγματοποιήθηκε σύμφωνα με τον ν. 344/1976.
Η διαδικασία αφορά στη χορήγηση Ληξιαρχικής Πράξης Γέννησης και απευθύνεται σε όσους έχει συνταχθεί Ληξιαρχική Πράξη Γεννήσεως σε Ελληνικό Ληξιαρχείο.
Η διαδικασία αφορά στη χορήγηση αποσπάσματος της Ληξιαρχικής Πράξης Συμφώνου Συμβίωσης.
Η διαδικασία αφορά στη χορήγηση αποσπάσματος Ληξιαρχικής Πράξης Θανάτου, η οποία χορηγείται στους εγγύτερους συγγενείς του/της θανόντος/θανούσης, εφόσον έχει συνταχτεί σύμφωνα με το ν. 344/1976, όπως ισχύει.
Τελεσίδικη Δικαστική Απόφαση για την επιμέλεια ή αναγνώριση (σε περίπτωση άγαμης μητέρας) ανήλικων τέκνων.
Εξουσιοδότηση ή συμβολαιογραφικό πληρεξούσιο τρίτου προσώπου από τον άμεσα ενδιαφερόμενο.
Στο πιστοποιητικό γέννησης ή οικογενειακής κατάστασης, θα πρέπει να αναγράφεται ως σκοπός η μεταδημότευση στον Δήμο προορισμού.
Σε περίπτωση που ο ενδιαφερόμενος έχει αποκτήσει τέκνο/α, τα οποία ως τη στιγμή υποβολής της αίτησης δεν έχουν δηλωθεί στην οικογενειακή μερίδα, απαιτείται η προσκόμιση ληξιαρχικής/ων πράξης/εων γέννησης. *Η ληξιαρχική πράξη δύναται να αναζητηθεί αυτεπάγγελτα από τον υπάλληλο του Δήμου ή του ΚΕΠ.
Σε περίπτωση που ο ενδιαφερόμενος έχει τελέσει γάμο και δεν έχει ως τη στιγμή υποβολής της αίτησης ενημερώσει την οικογενειακή του μερίδα, απαιτείται η προσκόμιση της αντίστοιχης ληξιαρχικής πράξης. *Η ληξιαρχική πράξη δύναται να αναζητηθεί αυτεπάγγελτα από τον υπάλληλο του Δήμου ή του ΚΕΠ.
Σε περίπτωση που ο ενδιαφερόμενος έχει τελέσει σύμφωνο συμβίωσης και δεν έχει ως τη στιγμή υποβολής της αίτησης ενημερώσει την οικογενειακή του μερίδα, απαιτείται η προσκόμιση της αντίστοιχης ληξιαρχικής πράξης. *Η ληξιαρχική πράξη δύναται να αναζητηθεί αυτεπάγγελτα από τον υπάλληλο του Δήμου ή του ΚΕΠ.
Υπεύθυνη δήλωση του/της ενδιαφερόμενου/ης με το εξής περιεχόμενο: Είμαι άγαμος ή έγγαμος με τον/την (στοιχεία του/της συζύγου) ή διαζευγμένος ή χήρος/α (ανά περίπτωση) και δηλώνω υπεύθυνα ότι η χρήση της δυνατότητας μεταδημότευσης, προκειμένου να αποκτήσω την αρχική δημοτικότητα που είχα ο ίδιος ή οι γονείς μου, γίνεται από μέρους μου, για πρώτη φορά.
Σε περίπτωση που ο/η ενδιαφερόμενος/η έχει επέλθει σε καθεστώς χηρείας και δεν έχει, ως τη στιγμή υποβολής της αίτησης, ενημερωθεί η οικογενειακή του μερίδα απαιτείται η προσκόμιση της αντίστοιχης ληξιαρχικής πράξης.
Αν η επιμέλεια του/των τέκνων περιέλθει σε έναν από τους γονείς, με τελεσίδικη δικαστική απόφαση που εκδίδεται κατά την τακτική διαδικασία, το τέκνο αποκτά τη δημοτικότητα του γονέα αυτού.
Εξουσιοδότηση ή συμβολαιογραφικό πληρεξούσιο από τον/την άμεσα ενδιαφερόμενο/η προς το πρόσωπο που εξουσιοδοτεί για να ενεργήσει για λογαριασμό του/της για την διεκπεραίωση της συγκεκριμένης διαδικασίας, που ισχύει και για τις επιμέρους ενέργειες οι οποίες ενδεχομένως απαιτούνται, υπό την προϋπόθεση ότι οι ενέργειες αυτές περιγράφονται επαρκώς στο σώμα της εξουσιοδότησης ή του πληρεξουσίου.
Μεταδημότευση ενηλίκου, προκειμένου να αποκτήσει την αρχική δημοτικότητα που είχε ο ίδιος ή οι γονείς του
Η χρήση του δικαιώματος ανάκτησης της αρχικής δημοτικότητας, χωρίς αποδεικτικά μόνιμης διαμονής, μπορεί να γίνει για μια και μόνο φορά.
Κωδικοποίηση σε ενιαίο κείμενο, με τον τίτλο «Κώδικας Διαταγμάτων για τα Δημοτολόγια» των διατάξεων που ισχύουν και αναφέρονται στα δημοτολόγια, όπως καταρτίστηκε από την Ειδική Επιτροπή του άρθρου 1 του Ν.1084/1980.
Φ. 22196/6726/1992 Οδηγίες για την εφαρμογή του Π.Δ. 497/1991 "Δεν απαιτείται η προϋπόθεση της διετούς κατοικίας για τη μεταδημότευση του ενηλίκου προκειμένου να αποκτήσει την αρχική δημοτικότητα που είχε ο ίδιος ή οι γονείς του. Η δημοτικότητα παρέχεται για μία φορά."
Μη προϋπόθεση της διετούς κατοικίας για τη μεταδημότευση.
Καθορισμός διοικητικής διαδικασίας μεταδημότευσης ενηλίκου, προκειμένου να αποκτήσει την αρχική δημοτικότητα που είχε ο ίδιος ή οι γονείς του και του αντίστοιχου εντύπου της που διεκπεραιώνονται και μέσω των Κέντρων Εξυπηρέτησης Πολιτών (Κ.Ε.Π.)
Σύμφωνο συμβίωσης, άσκηση δικαιωμάτων, ποινικές και άλλες διατάξεις.
Επείγουσες διατάξεις αρμοδιότητας Υπουργείου Ψηφιακής Διακυβέρνησης και Γενικής Γραμματείας Επικοινωνίας και Ενημέρωσης. Βεβαίωση μόνιμης κατοικίας.
Χρόνος έκδοσης βεβαίωσης μόνιμης κατοικίας - Τροποποίηση άρθρου 279 ν. 3463/2006
Ηλεκτρονική αίτηση μέσω της Ενιαίας Πύλης της Δημόσιας Διοίκησης (gov.gr-ΕΨΠ), για μεταδημότευση λόγω διετούς κατοικίας λόγω υποψηφιότητας στις δημοτικές/περιφερειακές εκλογές ή για ανάκτηση αρχικής δημοτικότητας.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε, από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή το αργότερο μέσα σε τριάντα (30) ημέρες, εκτός αν από ειδικές διατάξεις προβλέπεται διαφορετική προθεσμία.
Ο υπάλληλος προβαίνει σε έλεγχο ταυτοπροσωπίας του πολίτη, με την επίδειξη ταυτοποιητικού εγγράφου. Η ίδια διαδικασία ακολουθείται και κατά την υποβολή της αίτησης μέσω βιντεοκλήσης (myKEPlive).
Ο υπάλληλος ελέγχει τα δικαιολογητικά που κατατίθενται προκειμένου να διαπιστώσει αν πληρούνται οι προύποθέσεις για τη μεταδημότευση.
Ο υπάλληλος του ΚΕΠ καταχωρίζει και πρωτοκολλεί ηλεκτρονικά το αίτημα του πολίτη.
Ο υπάλληλος του ΚΕΠ παραλαμβάνει και πρωτοκολλεί τα εισερχόμενα πιστοποιητικά - απαντήσεις των υποαιτημάτων, τα προσθέτει στον φάκελο της αίτησης και προωθεί τον φάκελο στον αρμόδιο Δήμο.
Έκδοση Απόφασης Δημάρχου με την οποία οριστικόποιείται η μεταδημότευση του ενδιαφερόμενου στον νέο Δήμο.
Ο ενδιαφερόμενος υποβάλλει την αίτηση μεταδημότευσης είτε με φυσική παρουσία είτε μέσω βιντεοκλήσης με χρήση της υπηρεσίας MyKeplive, επιδεικνύοντας ταυτοποιητικό έγγραφο.
Εάν κατά τον έλεγχο των δικαιολογητικών διαπιστωθεί πως είναι ορθά, ο αρμόδιος υπάλληλος προχωρά στη διαδικασία της μεταδημότευσης.
Εάν κατά τον έλεγχο των δικαιολογητικών διαπιστωθεί πως απουσιάζει κάποιο δικαιολογητικό (που δεν αναζητείται αυτεπάγγελτα) ή είναι ελλιπές ή δεν πληροί τις προϋποθέσεις μεταδημότευσης, ο υπάλληλος ενημερώνει τον πολίτη και ολοκληρώνεται η υπόθεση.
Εφόσον τα δικαιολογητικά είναι πλήρη, ο υπάλληλος του ΚΕΠ εκδίδει διαβιβαστικό και προωθεί το αίτημα του πολίτη προς τον αρμόδιο Δήμο.
Σε περίπτωση που χρειάζεται αυτεπάγγελτη αναζήτηση δικαιολογητικών, ο υπάλληλος του ΚΕΠ τα αναζητά υπηρεσιακά.
Ο υπάλληλος του ΚΕΠ προωθεί το/τα υποαιτήματα στην αρμόδια υπηρεσία.
Ο Αρμόδιος Υπάλληλος του οικείου Δήμου δημιουργεί νέα μερίδα και προβαίνει στη σχετική ενημέρωση του Μητρώου Πολιτών και των Εκλογικών Καταλόγων.
Απορριπτική απόφαση από τον Δήμο προκύπτει όταν μετά από έλεγχο των δικαιολογητικών που κατατέθηκαν με την αίτηση ή σύμφωνα με τα στοιχεία που έχει στη διάθεσή της η υπηρεσία, ο πολίτης: *α) Έχει ήδη κάνει χρήση του δικαιώματος ανάκτησης της αρχικής δημοτικότητας του ιδίου ή των γονιών του *β) Ο Δήμος στον οποίο αιτείται μεταδημότευση δεν είναι ο Δήμος της αρχικής εγγραφής/καταγωγής του ιδίου ή των γονέων του.
Η αποστολή του φακέλου στον αρμόδιο Δήμο πραγματοποιείται είτε ηλεκτρονικά (e-mail), είτε με ταχυδρομείο, είτε ιδιοχείρως.
Η αρνητική απάντηση κοινοποιείται εγγράφως με κάθε πρόσφορο τρόπο, στον ίδιο τον ενδιαφερόμενο ή στο ΚΕΠ υποβολής της αίτησης (αν η αίτηση κατατέθηκε μέσω ΚΕΠ).
Η αίτηση με φυσική παρουσία σε ΚΕΠ μπορεί να υποβληθεί και από νόμιμα εξουσιοδοτημένο εκπρόσωπο.
H πράξη αυτή προσυπογράφεται από τον Προϊστάμενο του Δημοτολογίου. Η έκδοση της θετικής απόφασης του Δημάρχου είναι άμεσα εκτελεστή. Συνεπάγεται την κτήση δημοτικότητας στον νέο Δήμο και άμεση απώλεια της δημοτικότητας στον προηγούμενο Δήμο εγγραφής.
Έλεγχος πληρότητας προϋποθέσεων και δικαιολογητικών
Καταχώριση στοιχείων πολίτη, δημιουργία και πρωτοκόλληση αίτησης
Αποστολή φακέλου υπόθεσης στον αρμόδιο Δήμο
Παραλαβή των υποαιτημάτων και αποστολή του φακέλου στον αρμόδιο Δήμο
Παραλαβή και πρωτοκόλληση του αιτήματος από τον αρμόδιο Δήμο
Έκδοση Απόφασης Δημάρχου για τη μεταδημότευση
Κοινοποίηση απόφασης στον ενδιαφερόμενο ή στο ΚΕΠ υποβολής της αίτησης.
Αυτεπάγγελτη αναζήτηση των απαιτούμενων δικαιολογητικών
Ενημέρωση Μητρώου Πολιτών και Εκλογικών Καταλόγων